Държавен вестник, бр. 25, 2015 г., стр. 165

БРОЙ  25	
Д Ъ Р Ж А В Е Н  В Е С Т Н И К 	
СТР.  165  
Член 4
Условия и обстоятелства
(1) Всяка Страна полага максимални усилия 
съобразно своето национално законодателство 
и приоритети, за да удовлетвори исканията на 
другата Страна за осигуряване на поддръжка 
във вид на стоки и услуги в изпълнение на 
този МзР. Когато обаче в някое Споразумение 
по прилагане се съдържа по-стриктен крите­
рий за удовлетворяване на такива искания, се 
прилага точно критерият в това СП.
(2) Страните се съгласяват, че планирането 
на ПСД,  както и планирането на трансфера 
на стоки и услуги, които са предмет на тази 
поддръжка, се извършва чрез използването 
на ИП, приложение „Annex А“.
(3) Страните се съгласяват, че трансферът 
на стоки и услуги между Страните се извършва 
със заявки, изготвени и одобрени съгласно 
този МзР и всяко последващо споразумение 
по прилагането.
(4) Заявка може да бъде изготвена в съ­
ответствие с този МзР, когато последващо 
Споразумение за прилагане не съществува, 
само при обстоятелствата, предвидени в при­
ложение „Annex В“ на този МзР.
(5) Организациите, компетентни да сключ­
ват споразумения за прилагане, произтичащи 
от този МзР, са румънските и българските ИА.
(6) Трансфер на стоки и услуги между двете 
страни се изпълнява чрез заявка, издадена 
единствено в съответствие с този МзР, както 
и с последващо споразумение за прилагане, 
като и в двата случая документът трябва да 
включва всички подробности, срокове и усло­
вия, необходими за изпълнение на трансфера, 
включително данните, посочени в приложение 
„Annex С“.
(7) Страните се съгласяват, че искането, 
получаването, връщането и фактурирането на 
стоки и услуги ще се извършва посредством 
използването на стандартната форма, пре­
доставена в приложение „Annex С“. Данните 
за личния състав, оторизиран да издава и 
приема заявки по условията на този МзР, 
са предмет на последващо Споразумение за 
прилагане. Страните се уведомяват взаимно 
посредством ИА за оторизирането или за на­
ложени специфични ограничения, отнасящи 
се до лицата, компетентни да издават или да 
приемат директно искания и заявки, по ус­
ловията на този МзР или по споразумение за 
прилагане, когато съответното Споразумение 
за прилагане не съдържа такава информация. 
(8) Страните се съгласяват, че предоставе­
ните стоки и услуги, явяващи се предмет на 
ПСД, могат да бъдат предоставяни временно 
или постоянно по всякакъв начин на трета 
страна само с предварителното съгласие на 
ИА на Снабдяващата страна. 
(9) По време на разработването на последва­
що споразумение за прилагане СД предоставя 
на ИС копия на всички разпоредби, отнасящи 
се до опазването на околната среда, приложими 
за операции и учения, провеждани съгласно 
този МзР, също както и разпоредбите, отна­
сящи се до складирането, транспортирането 
и разполагането на опасни материали или 
боеприпаси. Личният състав на ИС спазва 
разпоредбите по опазване на околната среда, 
както и  правилата  за складиране, транспор­
тиране и разполагането на опасни материали 
или боеприпаси. За избягване на двусмис­
лия или неразбирателство между СД и ИС 
всякакви специфични и конкретни условия, 
отнасящи се до тази област на интереси, ще 
бъдат дефинирани в ТС. 
(10) Доколкото  са приложими, документите 
в приложение „Annex D“ ще се имат предвид 
при изпълнението на този МзР. 
Член 5
Финансови клаузи 
(1) ИА на СД ще оказва съдействие в рам­
ките на своята компетентност и възможности 
за предоставяне на поддръжка за въоръжените 
сили на ИС.
(2) Финансовите параметри за всеки конкре­
тен случай на преминаване или пребиваване 
на въоръжени сили на ИС на територията на 
СД, включително по възстановяване на разхо­
дите, се уреждат в последващи споразумения 
по прилагане, детайлизиращи конкретната 
поддръжка.
(3) При определяне на финансовите па­
раметри по ал. 2 се спазват приложимото 
Европейско и национално законодателство, 
както и приложимите международни договори 
в тази област в сила за Румъния и Република 
България.
(4) Страните се споразумяват да си осигу­
ряват взаимен достъп до документацията и 
необходимата информация за всеки отделен 
случай на предоставена поддръжка. 
(5) Фактурата се базира на съответното 
Споразумение за прилагане, а при отсъствие 
на такова споразумение – на този МзР, и съ­
ответства на формата в приложение „Annex 
С“. Фактурите се придружават от разписки 
за предоставеното осигуряване за Получава­
щата страна.
(6) Нито една разпоредба от този МзР не 
може да служи като основа за създаване на 
по-високо ценообразуване за стоките и услу­
гите, свързани с предоставената поддръжка, 
при положение, че такива стоки и услуги 
могат да бъдат достъпни безплатно или на 
по-ниска цена съгласно условията, установени 
от друго споразумение. 
Член 6
Защита на класифицирана информация
Защитата на класифицирана информация 
при операции и учения, която е обект на този 
МзР, ще бъде осъществявана в съответствие